CBG บวก 5.39% ทำนิวไฮตั้งแต่เข้าตลาดฯ ด้านโบรกฯ เชียร์ “ซื้อ”
CBG บวก 5.39% ทำนิวไฮตั้งแต่เข้าตลาดฯ ล่าสุด ณ เวลา 14.56 น. ราคาอยู่ที่ 78.25 บาท บวก 4.00 บาท หรือ 5.39% สูงสุดที่ 78.25 บาท ต่ำสุดที่ 74.75 บาท มูลค่าซื้อขายที่ 692.72 ล้านบาท ด้านบล.ซีไอเอ็มบี แนะ “ซื้อ” ชูเป้า 92 บาท 
23 พ.ย. 2559

ผู้สื่อข่าวรายงานว่า ราคาหุ้นบริษัท คาราบาวกรุ๊ป จำกัด (มหาชน) หรือ CBG ณ เวลา 14.56 น. ราคาอยู่ที่ 78.25 บาท บวก 4.00 บาท หรือ 5.39% สูงสุดที่ 78.25 บาท ต่ำสุดที่ 74.75 บาท มูลค่าซื้อขายที่ 692.72 ล้านบาท โดยราคาหุ้นปรับตัวสูงสุดตั้งแต่เข้าตลาดฯ ณ วันที่ 22 พฤศจิกายน 2559

ด้านบล.ซีไอเอ็มบี แนะ”ซื้อ”CBG ราคาเป้าหมาย 92.00 บาท โดย CBG รายงานกำไรเติบโตโดดเด่นในไตรมาสนี้ โดยมีกำไรสุทธิที่ 439 ล้านบาทใน Q3/59 เนื่องจากการเติบโตที่ดีกว่าคาดทั้งในและต่างประเทศ ปรับประมาณการ EPS ปี 59-61 ขึ้น เพื่อสะท้อนการรับรู้รายได้ และค่าใช้จ่ายที่เพิ่มขึ้นจากการเป็นสปอนเซอร์อันล่าสุดของบริษัทด้วยการเติบโต 22% CAGR คาดการณ์ในปี 59-61 ทั้งรายได้และกำไร เชื่อว่า CBG ควรที่จะซื้อขายในระดับที่สูงกว่ากลุ่ม